Javaslat A TANÁCS RENDELETE a Svájcból származó élő szarvasmarhák behozatalára vonatkozó közösségi vámtarifa-kvóta megnyitása céljából autonóm és átmeneti intézkedések elfogadásáról

(előterjesztő: a Bizottság)

INDOKLÁS

Azokat a kétoldalú kereskedelmi engedményeket, amelyeket a ,Megállapodás az Európai Unió és a Svájci Államszövetség között a mezőgazdasági termékek kereskedelméről" előírt, ki kell igazítani a Svájc és az új tagállamok között korábbról fennálló kedvezményes kereskedelmi forgalom figyelembevétele érdekében. A 2004. május 19-i EU-Svájc csúcstalálkozón valójában megállapodás született arról ,az elvről, hogy az új tagállamok és Svájc között korábbról fennálló kétoldalú intézkedések kedvezményei szerinti kereskedelmi forgalmat kölcsönösen fent kell tartani az EU kibővítésének időpontjától érvényes hatállyal". Ezért autonóm és átmeneti intézkedésekre van szükség a fenti megállapodás vonatkozó módosításainak a hatályba lépéséig.

Az elfogadott jegyzőkönyv, amelyet a felek 2004. május 18-án parafáltak, előír nevezetesen egy közösségi engedményt az élő szarvasmarhák vonatkozásában, amely kvótakezelési eljárások elfogadását teszi szükségessé a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendelet 32. cikkében megállapított rendelkezésekkel összhangban. Ezért az a javaslatunk, hogy a Svájcból származó élő szarvasmarhák behozatalára vonatkozó közösségi vámtarifa-kvóta megnyitása céljából a Tanács fogadja el a csatolt specifikus autonóm és átmeneti intézkedéseket.

2004/0190 (ACC)

Javaslat A TANÁCS RENDELETE a Svájcból származó élő szarvasmarhák behozatalára vonatkozó közösségi vámtarifa-kvóta megnyitása céljából autonóm és átmeneti intézkedések elfogadásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára, [1]

[1] HL C [..] [...], o. [...]

mivel:

(1) A Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának, Lengyelországnak, Szlovéniának és Szlovákiának az Európai Unióhoz történt csatlakozását követően az Európai Közösség és a Svájci Államszövetség a 2004. május 19-i kétoldalú csúcstalálkozón megállapodott arról az elvről, hogy az új tagállamok és Svájc között fennálló kétoldalú intézkedések korábbi kedvezményei szerinti kereskedelmi forgalmat fent kell tartani az Európai Unió kibővítése után. A felek ezért megállapodtak, hogy kiigazítják a vámtarifa engedményeket az Európai Unió és a Svájci Államszövetség közötti, a mezőgazdasági termékek kereskedelméről szóló Megállapodás [2] (a továbbiakban: ,Megállapodás") keretében, amely 2002. június 1-jén lépett hatályba. Ezen engedmények kiigazítása, amelyeket a Megállapodás 1. és 2. melléklete sorol fel, magában foglalja nevezetesen egy közösségi vámtarifa-kvóta megnyitását a 160 kg-ot meghaladó tömegű élő szarvasmarhák behozatalára vonatkozóan.

[2] HL L 114. szám, 2002.4.30., 132. o.

(2) Megállapodás született a Svájci Államszövetséggel, hogy a kereskedelmet nem kell abbahagyni. A Megállapodás 1. és 2. mellékletének kétoldalú módosítására vonatkozó határozat elfogadásának eljárásai nem zárulnak le azonnal. Annak érdekében, hogy a kvóta nyújtotta előnyök biztosítva legyenek, amíg az említett határozat hatályba lép, és az egyszerűvé tétel okán, helyénvaló e vámtarifa-kvóta megnyitása autonóm és átmeneti alapon.

(3) E rendelet végrehajtásának a részletes szabályait és, különösen, a kvóta kezeléséhez szükséges előírásokat a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendelet [3] 32. cikkében megállapított rendelkezésekkel összhangban kell elfogadni.

[3] HL L 160. szám, 1999.6.26., 21. o. A legutóbb a 1782/2003/EK rendelettel (HL L 270. szám, 2003.10.21., 1. o.) módosított rendelet.

(4) Ahhoz, hogy jogosultak legyenek e vámtarifa-kvóták nyújtotta előnyökre, a termékeknek Svájcból kell származniuk a Megállapodás 4. cikkében említett szabályoknak megfelelően,

ELFOGADTA EZT A RENDELETET:

1. cikk

1. Vámmentes közösségi vámtarifa-kvóta kerül megnyitásra autonóm és átmeneti alapon e rendelet hatálybalépésének időpontjától a 2005. június 30-ig terjedő időszakra 4 600 darab élő szarvasmarha behozatalára vonatkozóan, amely Svájcból származik, 160 kg-nál nagyobb tömegű és a 0102 90 41, 0102 90 49, 0102 90 51, 0102 90 59, 0102 90 61, 0102 90 69, 0102 90 71 vagy 0102 90 79 KN-kód alá esik.

2. Az első bekezdésben említett termékek származására azok a szabályok vonatkoznak, amelyeket a Megállapodás 4. cikke előír.

2. cikk

E rendelet részletes végrehajtási szabályai a 1254/1999/EK rendelet 32. cikkében megállapított rendelkezésekkel összhangban kerülnek elfogadásra.

3. cikk

Ez a rendelet az Európai Unió Hivatalos Lapjában való kihirdetésének napját követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, ......-án/-én.

a Tanács részéről

az elnök

>TABELPOSITION>